### Образец № 3

**Съгласно чл. 73, ал. 4 от ЗУО**

*lav4e*

# РЕПУБЛИКА БЪЛГАРИЯ

# Министерство на околната среда и водите

РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ ГР.ПЛОВДИВ

## **РЕШЕНИЕ**

**№ 09 – ДО – 1118 – 01 от 20.11.2017г.**

На основание чл. 73, ал.4, във връзка с ал. 1, т.3 от Закона за управление на отпадъците (ЗУО) и във връзка със заявление № УО-921 от 31.10.2017г.

**ИЗМЕНЯМ И/ИЛИ ДОПЪЛВАМ**

Решение № 09-ДО-1118-00 от 05.07.2017г.

**на**

**„Комсо” ООД**

както следва:

1. **Разрешават се следните промени:**

**Б. Отпадане на вече разрешени отпадъци, добавяне на нов отпадък и промяна на количествата на вече разрешени отпадъци:**

1. **Площадка № 1:**
   1. С местонахождение: област Пловдив, община Калояново, с. Черноземен, ул. „15-та“ №8, площ 2753 кв.м.;

**Отпадане на вече разрешен отпадък на площадката, както следва:**

|  |  |  |  |  |  |
| --- | --- | --- | --- | --- | --- |
| **№** | **Вид на отпадъка** | | **Дейности,**  **кодове** | **Количество**  **(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
| **1.** | 02 01 03 | Отпадъци от растителни тъкани | **R3-**Рециклиране/възстановяване  на органични вещества, които не са използвани като разтворители, включително чрез компостиране и други процеси на биологична трансформация  **R13 -** Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им; | 18 000 | От физически и юредически лица |

**Добавяне на нов отпадък и дейности с него**

|  |  |  |  |  |  |
| --- | --- | --- | --- | --- | --- |
| **№** | **Вид на отпадъка** | | **Дейности,**  **кодове** | **Количество**  **(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
| **1.** | 02 05 01 | материали,  негодни за консумация и преработване | **R3 -** Рециклиране/възстановяване  на органични вещества, които не са използвани като разтворители, включително чрез компостиране и други процеси на биологична трансформация  **R13 -** Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им; | 8 700 | От физически и юредически лица |
|  |  |  |  |  |  |
|  |  |  |  |  |  |

**Промяна на количествата на вече разрешени отпадъци**

|  |  |  |  |  |  |
| --- | --- | --- | --- | --- | --- |
| **№** | **Вид на отпадъка** | | **Дейности,**  **кодове** | **Количество**  **(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
| **1.** | 02 01 06 | Животински изпражнения,  урина и тор  (включително  използвана слама),  отпадъчни води,  разделно събирани и пречиствани извън мястото на  образуването им | **R3-**Рециклиране/възстановяване  на органични вещества, които не са използвани като разтворители, включително чрез компостиране и други процеси на биологична трансформация  **R13 -** Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им; | 26 000 | От физически и юредически лица |
| **2.** | 19 06 05 | течности от анаеробно разграждане на животински и растителни отпадъци | **R10 -** Обработване на земната повърхност, водещо до подобрения за замаделието или околната среда;  **R13 -** Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им; | 15 600 | Образувани от собствената дейност |
| **3.** | 19 06 06 | Остатъци от анаеробно разграждане на животински и растителни отпадъци | **R10 -** Обработване на земната повърхност, водещо до подобрения за замаделието или околната среда;  **R13 -** Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им; | 6 600 | Образувани от собствената дейност |

1. **Във връзка с т. I изменям и допълвам разрешение № 09-ДО-1118-00 от 05.07.2017 г. и издавам следното разрешение:**
2. **Да извършва дейности по третиране на отпадъци на следната площадка:**
3. **Площадка № 1:**
   1. С местонахождение: област Пловдив, община Калояново, с. Черноземен, ул. „15-та“ №8, площ 2 753 кв.м.;
   2. Видът (кодът и наименованието), количеството, произходът на отпадъците и дейностите по третиране са посочени в следната таблица:

|  |  |  |  |  |  |
| --- | --- | --- | --- | --- | --- |
| **№** | **Вид на отпадъка** | | **Дейности,**  **кодове** | **Количество**  **(тон/год.)** | **Произход** |
| **Код** | **Наименование** |  |
| **1** | **2** | **3** | **4** | **5** |
|  | 02 01 06 | животински изпражнения, урина и тор (включително използвана слама), отпадъчни води,  разделно събирани и пречиствани извън мястото на образуването им | **R3 -** Рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация  **R13 -** Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им | 26 000 | От физически и юредически лица |
|  | 02 05 01 | материали, негодни за консумация и преработване | **R3 -** Рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация  **R13 -** Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им | 8 700 | От физически и юридически лица |
|  | 19 06 05 | течности от анаеробно разграждане на животински и растителни отпадъци | **R10 -** Обработване на земната повърхност, водещо до подобрения за замаделието или околната среда;  **R13 -** Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им; | 15 600 | Образувани от собствената дейност |
|  | 19 06 06 | остатъци от анаеробно разграждане на животински и растителни отпадъци | **R10 -** Обработване на земната повърхност, водещо до подобрения за замаделието или околната среда;  **R13 -** Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им; | 6 600 | Образувани от собствената дейност |

**Б. Mетоди и технологии за третиране на отпадъците по видове дейности, вид и капацитет на съоръженията**

Изходните суровини за производството на биогаз са отпадъци от животински ферми - фекалии, постеля (смес от фекалии и слама), отмивни води и отпадъци от млекопреработвателни предприятия (цвик). Тези материали съдържат органични и неорганични вещества и затова са подходяща среда за развитието на всякакви микроорганизми.

Анаеробното третиране е биологичен процес, при който органичната част в оборската тор, силаж и/или отпадъци (растителни, хранителни, утайки) се превръщат в биогаз. Технологичният процес на производство, на биогаз преминава през няколко етапа:

- Приемане и съхранение на оборската тор в басейн и зелената биомаса в силажни ями;

- Биореактори 3 броя - анаеробно разлагане;

- Съхранение на биогаза в газхолдери и сушене;

- Подаване на биогаза към инсталацията за комбинирано производство на електрическа и топлинна енергия;

- Процес на производство на електрическа и топлинна енергия от когенератора;

- Разпределение на топлинната енергия;

- Подаване на ел.енергия към разпределителната мрежа;

Торта се смесва добре с разбитите части на твърдата тор с помощта на миксер.

Ферментаторите са стоманобетонни и всеки един е снабден с два типа бъркалки и един страничен вход със смесител. Смесителите са подходящи за смесване на оборски тор и силажни субстрати с високо сухо съдържание.

Във ферментаторите, субстратът се преобразува в биогаз от мезофилните анаеробни бактерии при около 38°C или термофилни бактерии при 45-50°C. Част от произведената топлина на когенератора се използва за отопление на биореактора и поддържане на работните температури в метан-танковите инсталации. Подгряването става с помощта на серпентинна топлообменна система за гореща вода циркулираща в системата с помощта на циркулационните помпи, които връщат охладената вода за подгряване отново в когенерагора.

Отделеният при процеса на ферментацията биогаз се събира в газовото пространство на ферментаторите (газхолдер), които са обединени с байпасни връзки. От газхолдерите богазът постъпва чрез стоманена тръба в карбонов филтър, който намалява съдържанието на сероводород – Н2S. След филтъра очистеният биогаз постъпва подземно в полиетиленова тръба с висока плътност. Газхолдерите са резервоарите за произведения газ, които имат таванно покритие от вътрешната и външна мембрана, която е захваната за стената на биореактора. Освен основните компоненти – метан СН4, въглероден диоксид СО2, произведения биогаз съдържа и сероводород, като количеството му зависи от субстанциите, които се подават в биореакторите. Н2S се отстранява от биогаза предимно от сероочистващи бактерии. Бактериите, преобразуват Н2S в елементарна сяра, която се отстранява чрез вторична биомаса (усвояване като тор).

Капацитет по паспортни данни на инсталацията:

Когенерация – производство на електрическа енергия – 1,5 Мвт и 1,5 Мвт топлинна енергия;

Съоръжение за съхранение на входяща тор – 170 m3;

Съоръжение за съхранение на силаж - 80 m3;

Ферментатори – 3 бр. всеки с нетен обем от 2398 m3;

Мембранни газхолдери – 3 бр. всеки с максимален обем от по 1130 m3.

Образуваната течна и твърда фракция на изхода след анаеробното третиране да се управляват като отпадък до момента, в който лабораторните анализи покажат, че са изпълнени изискванията за качество на ферментационния продукт, съгласно НАРЕДБА за разделно събиране на биоотпадъци и третиране на биоразградимите отпадъци /ДВ, бр. 11 от 31.01.2017 г./. Тези фракции да се използват за наторяване на собствени и/или наети земи.

**III. Условия, при които да се извършват дейностите по третиране на отпадъци**

1. Предаването и/или приемането на отпадъците, включени в настоящото решение да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код съгласно Наредбата за класификация на отпадъците.
2. Площадките за отпадъци да отговарят на следните изисквания:

**2.1**. Площадката, на която „Комсо” ООД ще извършва дейностите с отпадъци да е с бетонирани участъци, да е оградена, ясно обозначена. Да се обособят участъци за разделното събиране и временно съхранение на различните по вид, състав и свойства отпадъци, събирани, третирани и формирани от дейността на дружеството.

На територията на площадката да има изградена необходимата за дейността инфраструктура:

* на входа да е изграден контролен пункт, чрез които да се осъществява входящ контрол;
* да има ограда и ясни надписи за предназначението на площадката, вида на отпадъците, които се третират в нея, фирмата, която я експлоатира;
* да има оборудвана вътрешна площадка за престой на колите по време на извършване на дейностите по товарене и разтоварване на отпадъците, да е възможно най-близо до инсталацията;

- да е снабдена с работеща противопожарна система;

- в непосредствена близост до площадката трябва да има наличност на достатъчни

количества от адсорбенти (пръст, пясък и др.), които могат да бъдат използвани

при необходимост за задържане и ограничаване на евентуални разливи от течни

отпадъци;

- всички реални и евентуални приемници на течни отпадъци да бъдат изолирани с

непропускащо покритие; да се извършва периодичен контрол и отчетност за изправността на покритията;

- местата и вместимостите за временно съхраняване на различните по вид отпадъци

трябва да са обозначени и разположени на достатъчно големи разстояния едни от

други, като се има предвид и несъвместимостта на отпадъците;

* събраните, третирани и образуваните от дейността на площадката отпадъци, временно да се съхраняват на определени места, обозначени със съответния код и наименование по Наредба №2/2014 г. за класификация на отпадъците;

**2.2.** Площадките за третиране на отпадъци да отговарят на следните изисквания:

Местоположението на съоръженията за третиране на отпадъци и обслужващите сгради да се определя при спазване на противопожарните строително-технически норми (ПСТН), санитарно-хигиенните изисквания и нормативно установените сервитути на елементите на техническата инфраструктура, при осигуряване на най-кратки комуникационни и технологични връзки. Когато площадките за дейности и/или операции за третиране на производствени отпадъци се предвиждат на мястото на образуването им, да се включват в инфраструктурата на предприятието.

Забранява се:

* неконтролираното изгаряне на биоотпадъци;
* смесването на разделно събрани биоотпадъци с други видове отпадъци;

1. Дейностите по третиране на отпадъци да отговарят на следните изисквания, описани в точка ІІ. Mетоди и технологии за третиране на отпадъците по видове дейности, вид и капацитет на съоръженията.

Разрешените дейности с отпадъци са:

R 3 - Рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация;

R 10 - Обработване на земната повърхност, водещо до подобрения за земеделието или околната среда;

R13 - Съхраняване на отпадъци до извършването на някоя от дейностите с кодове R1 - R12, с изключение на временното съхраняване на отпадъците на площадката на образуване до събирането им,

по смисъла на Приложение № 2 към §1, т. 13 от ДР на ЗУО.

**4.** Да се уведомят компетентните органи за предстоящи промени на суровините и технологичните процеси, които биха довели до изменение в количеството или вида на образуваните отпадъци.

**5.** Да се води отчетност и да се предоставя информация съгласно изискванията на наредбата по чл. 48, ал. 1 от ЗУО.

**6.** Измерването на количествата на постъпващите и на формираните отпадъци да се извършва поотделно за всеки вид отпадък по кодове и наименование съгласно изискванията на Наредба №2 за класификация на отпадъците (ДВ, бр.66/2014 г.,).

**7.** Да се осъществява периодичен контрол на ферментационния продукт, органичния почвен подобрител и стабилизираната органична фракция посредством аналитични изпитвания, осъществявани от акредитирана лаборатория.

* изпитванията да се извършват и документират в съответствие с условията и по реда на [приложение № 3](http://web.apis.bg/p.php?i=3022405#p32613393) от Наредбата за разделно събиране на биоотпадъци и третиране на биоразградимите отпадъци (ДВ, бр.11/2017 год.)
* ферментационният продукт е необходимо да отговаря на изискванията за качество по Приложение №2, таблица А2-3 от горецитираната Наредба.

**8**. Въз основа на резултатите от аналитичните изпитвания и данните за произхода и технологията на образуване операторът да посочи предполагаемата допустимост или изключване на изследвания ферментационен продукт или органичен почвен подобрител за една или повече области за употреба.

**9.** Да се осигурят площи и съдове за съхранениена достатъчно количествоферментационен продукт, органичен почвен подобрител или стабилизирана органична фракция до предаването му за последващо третиране като отпадък по реда на чл.8, ал.1 от ЗУО, или пускането му на пазара като продукт, съгласно изискванията на чл.17, ал.1 от Наредбата за разделно събиране на биоотпадъци и третиране на биоразградимите отпадъци (ДВ, бр.11/2017 год.).

**10.** Максималното количество компост, което може да се използва върху земеделски земи, да е средно 12 t/ha сухо вещество за година в рамките на 5-годишен период.

**11. Забранява се** **превишаване** напроизводственият капацитет на инсталацията над 100 тона входяща суровина (отпадък) на ден.

**12.** Да се предприемат необходими мерки за недопускане на разпространението на неприятни миризми извън границите на работната площадка на „Комсо“ ООД, с местонахождение - област Пловдив, Община Калояново, село Черноземен, ул.“15-та“ № 8, площ 2 753 кв.м.

**Решението може да се обжалва чрез директора на РИОСВ пред министъра на околната среда и водите или пред Административен съд, гр. Пловдив по реда на Административнопроцесуалния кодекс в 14-дневен срок от неговото съобщаване.**

**ДИРЕКТОР НА РИОСВ**

**ДОЦ. СТЕФАН ШИЛЕВ**